

|  |  |  |
| --- | --- | --- |
|  | **OSNOVNA ŠOLA SIMONA GREGOČIČA KOBARID** |  |

**POVABILO K SODELOVANJU V MEDNARODNEM PROJEKTU**

**ERASMUS + »S.H.I.V.A. IN NATURE«**



Trajanje: 01/09/2019 - 31/12/2020 Koordinator: CEIP CARLOS RUIZ (ŠPANIJA)



**PARTNERJI**

1. MEDNARODNA ŠPANSKA ŠOLA, LONDON, ANGLIJA
2. OŠ MINHO, VIANA DO CASTELO, PORTUGALSKA.
3. OŠ SIMONA GREGORČIČA, KOBARID, SLOVENIJA

**UVOD**

Naša šola bo letos sodelovala v novem Erasmus+ projektu z naslovom S.H.I.V.A. IN NATURE (Students Harmonizing Internationally vibrant Activities in Nature). Navdih za začetek projekta smo našli v animiranem filmu Hayao Miyazakija “Nausicaa v dolini vetra”.

Učenci bodo raziskovali živalstvo in rastlinstvo v svojem okolju in ga primerjali s partnerskimi šolami, posvetili se bomo tudi ekološkim temam in podnebnim spremembam. Ker bodo učenci med seboj tudi komunicirali v angleškem jeziku, bodo razvijali svoje jezikovne zmožnosti, prijateljske odnose in se učili uporabljati sodobne tehnologije.

18 sodelujočih učencev bo imelo možnost odpotovati v eno izmed partnerskih držav in si vse tudi v živo ogledati.

**NAMEN IN CILJI MOBILNOSTI**

Učenci bodo:

* vedeli katera človekova ravnanja močno vplivajo na podnebne spremembe,
* raziskali bodo kako podnebne spremembe vplivajo na življenje ljudi, živali in rastlin ter s pomočjo igrifikacije iskali nove rešitve za življenje na zemlji,
* spoznali pomen varovanja narave in tudi sami prispevali k ohranjanju le te,
* raziskovali naravno dediščino vseh štirih partnerskih držav (drevesa, ptice, vodne živali, ogrožene in zaščitene vrste …),
* uporabljali računalniško tehnologijo in se učili uporabljati sodobne aplikacije,
* spoznali nove prijatelje in ob tem razvijali jezikovne kompetence,
* ozaveščali občutek pripadnosti skupnemu evropskemu prostoru,
* razvijali tolerantnost do pripadnikov drugih narodnosti,
* spoznali življenje, navade in življenje ljudi v drugih državah.

TERMIN MOBILNOSTI:

* APRIL 2020 – LONDON
* JUNIJ 2020 – KOBARID
* OKTOBER 2020 – VIANA DO CASTELO (PORTUGALSKA)
* DECEMBER 2020 – NAVALCARNERO (ŠPANIJA)

**POGOJI ZA PRIJAVO**

Učenec ali učenka, ki se prijavi na razpis, mora izpolnjevati naslednje pogoje:

* V šolskem letu 2019/20 obiskuje 6. ali 7. razred OŠ Simona Gregorčiča Kobarid.
* Med šolskima letoma 2019/20 in 2020/21 Je pripravljen(a) sodelovati na vseh dejavnostih, ki bodo potekale med projektom (delavnice, izleti, izmenjave…)
* Junija 2020 bo doma gostil(a) enega učenca ali učenko iz drugih držav.
* Nima vzgojnih ukrepov, vpisov in negativnih ocen.

**PRIJAVA**

Učenec oz. učenka izpolni prijavnico in ji priloži motivacijsko pismo (navodila najdete spodaj).

Prijavnica in spremna dokumentacija morata biti izpolnjeni ročno**.** Prijave, ki bodo izpolnjene v elektronski obliki, bodo zavrnjene kot neustrezne, prav tako prijave, ki ne bodo vsebovale motivacijskega pisma.

Prijavo oddate v tajništvo šolenajkasneje do 8. novembra 2019 v kuverti z oznako Erasmus+.

**KRITERIJI ZA IZBIRO**

Učence bo ocenila komisija, ki jo bodo sestavljale učiteljice, ki so vključene v ta projekt in jih o rezultatih obvestila do sredine novembra 2019, ko bodo imeli izbrani učenci in starši tudi informativni sestanek.

Kriteriji:

* prizadevnost in uspešnost pri šolskih obveznostih
* kulturno obnašanje
* osebna zrelost, samostojnost in odgovornost
* izkušnje s timskim delom
* sodelovanje pri ostalih aktivnostih šole
* prostovoljnost
* motivacijsko pismo
* soglasje staršev

**NAVODILO ZA IZDELAVO MOTIVACIJSKEGA PISMA**

Napišite besedilo, v katerem:

* se boste predstavili,
* opisali svoje dosedanje izkušnje z eTwinningom, Erasmus projekti,
* opisali svoje komunikacijske sposobnosti,
* predstavili svoj pogled, mnenje in izkušnje s timskim delom (kako se znajdete pri delu v timu, kakšna je vaša vloga, kako lahko vi pripomorete k večji učinkovitosti dela) in navedli, pri katerih šolskih in izven šolskih aktivnostih ste na ta način sodelovali,
* predstavili svoja pričakovanja.

**FINANČNA SREDSTVA**

Sodelujoči učenci bodo imeli krite vse stroške: prevoze, prehrano, zavarovanje,.. Nastanjeni bodo pri družinah šole gostiteljice.

**OBVEZNOSTI UČENCEV**

Izbrani učenci in starši bodo morali pred začetkom projekta s šolo podpisati pogodbo o sodelovanju v projektu Erasmus+ in urediti potrebno dokumentacijo. Pogodba je zavezujoča, v njej so natančno definirane obveznosti vseh udeleženih v projektu, torej obveznosti učencev in staršev pred, med in po mobilnosti šole in partnerske organizacije v tujini.

Koordinatorica projekta: Ravnateljica:

Damjana Nanut Melita Jakelj

****

|  |  |  |
| --- | --- | --- |
|  | **OSNOVNA ŠOLA SIMONA GREGOČIČA KOBARID**  PRIJAVNICA ZA MEDNARODNI PROJEKT  ERASMUS+ »S.H.I.V.A. IN NATURE« |  |

|  |  |  |  |  |  |
| --- | --- | --- | --- | --- | --- |
| **Priimek** |  | | **Ime** | |  |
| **Datum in kraj rojstva** | |  | | | |
| **Državljanstvo** | |  | | | |
| **Naslov stalnega prebivališča**  (ulica, hišna št., poštna št., kraj) | |  | | | |
| **Telefon** | |  | | | |
| **E-mail** | |  | | | |
| **Razred** | |  | | | |
| **Potrebujete dodatno pomoč / zdravstveni razlogi** (obkrožite) | | da | | ne | |
| **Navedite kakšno:** | |  | |  | |

**IZJAVA MATI, OČE, OZ. ZAKONITI ZASTOPNIK OTROKA**

S podpisom jamčim za resničnost podatkov, navedenih v prijavi na prijavnici programa Erasmus+, in soglašam, da se moj sin /hčerka prijavi na šolski razpis Erasmus+.

V/na \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,dne \_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Ime, priimek in podpis (starši)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ime, priimek in podpis (učenec)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |

**PREDSTAVIM SE**

Opiši se in navedi informacije o svojem značaju (npr. miren/zadržan, živahen, neodvisen, odprt, športnik itd.), svojih najljubših prostočasnih dejavnostih in drugih zanimanjih, kako preživljaš svoje proste popoldneve in vikende, kaj je zate pomembno, …

|  |
| --- |
|  |
|  |
|  |
|  |
|  |
|  |
|  |
|  |
|  |
|  |
|  |

**MOTIVACIJISKO PISMO**

Pojasni, zakaj si želiš sodelovati v projektu

|  |
| --- |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |